钦定古今图书集成/明伦汇编/宫闱典/第097卷 > 《皇女诔》前人
## 钦定古今图书集成/明伦汇编/宫闱典/第097卷 > 《皇女诔》前人

“厥初在鞠，玉盾华繁。儵发修曜，蛾眉连娟。清颅横流，
明眸朗鲜。迎时夙智，望岁能言。亦既免怀，提携紫庭。
聪惠机警，授色应声，亹亹其进，《好曰》之经，辞令容止，
闲于幼龄。猗猗春兰，柔条含芳，落英雕矣，从风飘扬。
妙好弱媛，窈窕淑良。孰是人斯，而罹斯殃。灵殡既祖，
次此暴庐，披览遗物，徘徊旧居。手泽未改，领腻如初。”
孤魂遐逝，存亡永殊。呜呼哀哉！